CK โบรกแนะซื้อเป้า 26 บาท หลังโชว์กำไร Q1 ทะลุ 169 ล้าน ลุ้น Q2 โตต่อเนื่อง
CK โบรกแนะซื้อเป้า 26 บาท หลังโชว์กำไรไตรมาส 1/66 ทะลุ 169 ล้าน ลุ้นไตรมาส 2 โตต่อเนื่องตาม backlog และบริษัทร่วมหนุนแกร่ง
CK โบรกแนะซื้อเป้า 26 บาท หลังโชว์กำไรไตรมาส 1/66 ทะลุ 169 ล้าน ลุ้นไตรมาส 2 โตต่อเนื่องตาม backlog และบริษัทร่วมหนุนแกร่ง
16 พ.ค. 2566

บล.ดาโอ ระบุในบทวิเคราะห์วันนี้(16 พ.ค.66) บริษัท ช.การช่าง จำกัด (มหาชน) หรือ CK คงคำแนะนำ“ซื้อ” และราคาเป้าหมาย 26.00 บาท อิง SOTP CK รายงานกำไรปกติไตรมาส 1/66 ที่ 169 ล้านบาท (ไม่รวมกำไรพิเศษจากการขายหุ้น BEM ราว 49 ล้านบาท) เติบโต 39% เทียบช่วงเดียวกันของปีก่อน และพลิกฟื้นจากขาดทุนปกติไตรมาส 4/65 ที่ขาดทุนสุทธิ 75 ล้านบาท ได้ปัจจัยหนุนหลักจาก
1.) รายได้ก่อสร้างขยายตัวสูง 34% เทียบช่วงเดียวกันของปีก่อน โต 140% เทียบไตรมาสก่อนหน้า หลังบริษัทมีการรับรู้รายได้ก้อนใหญ่จากโครงการโรงไฟฟ้าพลังน้ำหลวงพระบาง โดยคาดการณ์เป็นการก่อสร้างล่วงหน้าก่อนสัญญาใกล้ได้ข้อสรุป และบริษัทมีการเร่งงานก่อนเข้าฤดูฝน ขณะที่โครงการเดิม progressดีต่อเนื่อง และ 2) ส่วนแบ่งกำไรปรับตัวขึ้นอย่างมาก 139% เทียบช่วงเดียวกันของปีก่อน จากการฟื้นตัวของ BEM
โดยคงกำไรปกติปี 66 ที่ 1.6 พันล้านบาท (โต 77% เทียบช่วงเดียวกันของปีก่อน) สำหรับไตรมาส 2/66 คาดการณ์กำไรปกติจะโตต่อเนื่อง เป็นไปตาม progressงานก่อสร้างโครงการใหญ่ทยอยเร่งตัวมากขึ้น, ส่วนแบ่งกำไร BEM โตดีตามภาคท่องเที่ยว และ CKP จากการเข้าสู่ฤดูฝน, และมีเงินปันผลจาก TTW ราคาหุ้นกลับมาปรับตัวขึ้น และ outperform SET 7% ใน 1 เดือน จากการคาดการณ์ไตรมาส 1/66 จะเติบโตดี
ทั้งนี้คงมุมมองบวกจากกำไรปกติปี 66 ฟื้นตัวสูงในรอบ 6 ปี ขณะที่มี catalysts จากการประกาศโครงการหลวงพระบางอย่างเป็นทางการในไตรมาส 2/66 (รวมไว้ในประมาณการแล้ว) และโอกาสเติมงานใหม่อื่นๆ ยังมีสูง โดยเฉพาะโครงการลงทุนของบริษัทร่วม ด้านปัจจัยกดดันจากนโยบายค่าแรงของรัฐบาลชุดใหม่ เราประเมินค่าแรงที่เพิ่มขึ้นทุกๆ 5%
จะกระทบกำไร CK ราว 4% อย่างไรก็ตามผลกระทบอาจไม่ได้มากเท่าที่ประเมินเนื่องจากบริษัทมีการจ่ายค่าแรงสูงกว่าค่าแรงขั้นต่ำทั่วไป รวมถึงมีโอกาสที่นโยบายดังกล่าวอาจมีมาตรการช่วยชดเชยผู้ประกอบการ